text: Valgchok for Venstre: Mister borgmesterkæde og går tilbage i mange kommuner
  22 november 2017 kl. 01.53
  Venstre har ikke fået et godt valg i de syd- og sønderjyske kommuner. Partiet blødte vælgere og mistede borgmesterposten i en bastion.
  Minus. Minus. Minus. Venstres valgresultater er lige så dystre som natten er mørk. I 11 kommuner har vælgerne vendt partiet ryggen.
  Hårdeste slag i Varde
  Værst gik det i Varde, hvor de lokale venstre folk fik det tredje hårdeste vælgersmæk på landsplan. I kommune, hvor der tidligere har været absolut flertal til det liberale parti, måtte borgmester Erik Buhl (V) af med 3 mandater.
  DF hjalp V til magten
  Partiet er også hårdt ramt i Esbjerg og Billund, men har dog formået at beholde borgmesterposterne her. Jesper Frost (V) overtager borgmesterkontoret efter partifælle Johnny Søtrup i Esbjerg. Og Ib Kristensen (V) beholder sit kontor i Billund på Dansk Folkepartis nåde.
  Farvel til Terkilsen
  En af de mildere vælgerlussinger faldt i Hedensted. Men konsekvenserne her var langt større end andre steder. Kirsten Terkilsen (V) må afgive borgmesterkæden til socialdemokraternes Kasper Glyngø, der kommer til med
  